Wêreld se langste treintonnel in Switserland geopen – praag.co.za — 20 jaar jonk!
Wêreld se langste treintonnel in Switserland geopen
Die wêreld se langste treintonnel onderdeur die Switserse Alpe is dié week geopen.
Die Gotthardtonnel is by twee afsonderlike geleenthede wat gehou by elke einde van die tonnel, met besoekende staatshoofde en hooggeplaastes gevier.
Die tonnel is geopen deur die Switserse president Johann Schneider-Ammann.
By die noordelike ingang in Rynächt, Kanton Uri, het die sigbare trotse president gesê: “Vandag is ‘n geskiedkundige dag vir ons land: Ons het die Gotthardtonnel voltooi, ‘n epiese stuk ingenieurswese, ‘n projek wat oor geslagte gestrek het, vanaf die eerste voltooide sketse, tot die beplanning en konstruksie van die tonnel. Ek voel baie trots, maar ook baie nederig.”
Minister van vervoer, Doris Leuthard, het by die suidelike opening in Pollegio in die Italiaanse-sprekende kanton Ticino gepraat, en het bygevoeg dat die tonnel “ook ‘n simbool van openheid en vooruitgang” is, wat verskillende tale, kulture en volke bymekaar bring.
Dit versterk samehorigheid in Switserland en Europa en versterk die ekonomie, het sy emosioneel gesê.
Europese leiers het ‘n historiese treinrit meegemaak om die opening te vier.
Die Gotthardtonnel is 57 kilometer lank en het 17 jaar teen ‘n koste van meer as R180 miljard geneem om te bou.
Switserland sê dit sal lei tot ‘n rewolusionere benadering vir vragvervoer in Europa.
Skrywer praagGepubliseer op 2 Junie 2016 2 Junie 2016 Kategorieë Internasionale nuus, NuusSleutelwoord Alpe, Gotthardtonnel, Switserland, tonnel, vervoer
Vorige Vorige artikel: Dodetal styg na Al-Sjabaab-aanval in Mogadisjoe
Volgende Volgende artikel: Trump na VK ‘n dag na Brexit-stem